Cuneiform Tablet Prague I 566a
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
ì-lí-a-lúm a-ṣé-er ma-ṣí-ì-lí ú-šé-ri-ib-ni-a-tí-ma um-ma ì-lí-a-lúm-ma ṭup-pá-kà lá-al-pu-ut um-ma ma-ṣí-ì-lí-ma ṭup-pì a-ḫu-kà il₅-pu-ut um-ma ì-lí-a-lúm-ma a-ḫi me-et ù ṭup-pu-šu me-et šu-mì a-bi-a a-lá-pá-at um-ma ma-ṣí-ì-lí-ma mì-ma ta-áš-me-ú al-kam ší-sí-ma ša ú-me ṣa-ḫe-er-ma KÙ.BABBAR a-ni-ma li-qé um-ma ma-ṣí-ì-lí-ma 10 ma-na KÙ.BABBAR a-ḫu-kà i-dá-na-ma ù 10 ma-na KÙ.BABBAR a-na-ku a-na-dí-ma šu-be-lúm a-na a-lim{ki} ú-ba-al-ma né-ma-al-šu a-kál um-ma ì-lí-a-lúm-ma a-ni-ma 10 ma-na KÙ.BABBAR bi-lá-ma ù 10 ma-na a-na-ku lá-dí-ma a-na a-lim{ki} lu-ub-lu-ma né-ma-al-šu a-ku-ul um-ma ma-ṣí-ì-lí-ma a-na KÙ.BABBAR pá-nim <gap>-<gap>-nim ša i sà-al-e ú-šé-bi₄-lu um-mì-a-ni a-dí ú-mì-im a-nim lu-mu-un li-bi₄-im i-šu-a-am i-na sà-al-e ú-lá ú-šé-ba-al ṭup-pá-am a-ni-a-am IGI GÍR